----

----

III Közlemények

Belső Piaci Harmonizációs Hivatal

----

ÁLLÁSHIRDETÉS A BELSŐ PIACI HARMONIZÁCIÓS HIVATAL FELLEBBEZÉSI TANÁCSAINAK ELNÖKI POSZTJÁRA (VÉDJEGYEK ÉS FORMATERVEZÉSI MINTÁK)

Alicante, Spanyolország

(2005/C 119A/01)

1.   Belső Piaci Harmonizációs Hivatal (OHIM)

A Belső Piaci Harmonizációs Hivatalt (Védjegyek és formatervezési minták) — a továbbiakban „Hivatalt” — a közösségi védjegyről szóló, 1993. december 20-i 40/94/EK tanácsi rendelet hozta létre.

A Hivatal, amely önálló jogi személyiséggel rendelkezik és műszaki, igazgatási és pénzügyekben függetlenséget élvez, a közösségi védjeggyel és formatervezési mintával kapcsolatos rendszerek igazgatásáért felelős. A Hivatal által nyilvántartásba vett közösségi védjegyek és formatervezési minták az Európai Unió egész területén váltják ki hatásukat.

A Hivatalnak számos osztálya van, amelyek élén — feladataik elvégzéséhez szükséges hatáskörökkel felruházott — igazgatók állnak.

2004. december végéig megközelítőleg 405 000 közösségi védjegy-bejelentési kérelem került benyújtásra, ebből kb. 60 000 2004-ben. Ugyanebben az évben 14 000 közösségi formatervezésiminta-bejelentési kérelem került benyújtásra. A Hivatal 2005. évi költségvetése megközelítőleg 220 millió euro, és az álláshelyek száma körülbelül 700.

A Hivatal nyelvei a spanyol, a német, az angol, a francia és az olasz.

A Hivatal székhelye a spanyolországi Alicante-ben található.

2.   Fellebbezési tanácsok

A fellebbezési tanácsok feladata, hogy döntsenek az elbírálók, a felszólalási osztályok, a védjegy-, ill. formatervezésiminta-igazgatási és jogi osztály, valamint a törlési osztályok határozatai ellen benyújtott fellebbezések tárgyában.

A fellebbezési tanácsokban a döntést egy elnökből és két további tagból álló tanács hozza meg. A három közül kettőnek jogi képesítéssel kell rendelkeznie. Néhány különleges esetben egy kibővített tanács vagy egyetlen, jogi képesítéssel rendelkező személy hozza meg a döntést. A fellebbezési tanácsok elnöke, az egyes fellebbezési tanácsok elnökei és tagjai függetlenek. A tagokat határozatuk meghozatala során semmilyen utasítás nem köti.

Jelenleg négy fellebbezési tanács létezik, amelyekben összesen három elnök és 11 tag dolgozik, őket pedig jogi és igazgatási személyzet, valamint a nyilvántartási és tudományos szolgálat segíti. A fellebbezési tanácsokban és az azokat segítő szolgálatokban körülbelül 70 személy tevékenykedik.

A tanácsokhoz évente kb. 1 000 fellebbezés érkezik, amelyek 67 %-át angol, 20 %-át német, a fennmaradó részét pedig az EU különböző nyelvein nyújtják be.

3.   A betöltendő állás

A Hivatal (női vagy férfi) jelentkezőket keres a fellebbezési tanácsok elnöki posztjára.

4.   A munkakör leírása

A 2004. február 19-i 422/2004/EK rendelettel módosított, a közösségi védjegyről szóló, 1993. december 20-i 40/94/EK tanácsi rendelet 131. cikkének, valamint a fellebbezési tanácsok eljárási szabályzatáról szóló, 1996. február 5-i 216/96/EK rendeletet módosító 2004. december 6-i 2082/2004/EK bizottsági rendeletnek megfelelően a fellebbezési tanácsok elnöke irányítási és szervezési hatáskörökkel rendelkezik, és főbb feladatai a következők:

A fellebbezési tanácsok elnöke elnököl a nagy tanácsban.

Az elnök különösen a tanácsok humán és műszaki erőforrásai, és a tanácsokat segítő szolgálatok irányításáért felel majd.

5.   Kinevezés

A sikeres pályázót a Hivatal igazgatótanácsának javaslatára az Európai Unió Tanácsa nevezi ki.

A munkakezdés várható időpontja 2006.02.01.

6.   Alkalmazási feltételek

A sikeres pályázónak az Európai Közösségek egyéb alkalmazottainak alkalmazási feltételei 2. cikke a) pontja szerinti ideiglenes alkalmazottkénti, öt évre szóló szerződést ajánlanak fel az A* besorolási fokozat 14. besorolási osztályában. Ezen besorolási osztály első fizetési fokozatának megfelelő havi alapilletmény 11 660,09 EUR. Ezenfelül léteznek a családi állapot függvényében, ill. az eltartott gyermekek után járó juttatások. Járnak továbbá a költözködéssel és utazással kapcsolatos juttatások, valamint baleset- és egészségbiztosítás és nyugdíj. A fizetést közösségi adó, valamint az Európai Közösségek egyéb alkalmazottainak alkalmazási feltételeiben meghatározott levonások terhelik. Az illetmény azonban mentesül a nemzeti adóterhek alól.

A fellebbezési tanácsok elnökét egy ötéves időszakra nevezik ki. A fellebbezési tanácsok elnökének hivatali ideje egy további ötéves időszakkal, vagy abban az esetben, ha az érintett személy a nyugdíjkorhatárt új hivatali idejének betöltése alatt éri el, a nyugdíjkorhatár eléréséig meghosszabbítható.

7.   Alapvető követelmények

A pályázónak az Európai Unió egyik tagállama állampolgárának kell lennie.

A pályázók nem követhettek el bűncselekményt vagy nem találtathattak bűnösnek bűncselekmény elkövetésében.

A 2004. február 19-i 422/2004/EK rendelettel módosított, a közösségi védjegyről szóló, 1993. december 20-i 40/94/EK tanácsi rendelet 131. cikkének megfelelően a pályázóknak olyan helyzetben kell lenniük, hogy képesek legyenek betölteni egy, a munkába lépésétől számított teljes ötéves hivatali időszakot. A hivatali időszak nem nyúlhat túl annak a hónapnak a végén, amelyben a pályázó eléri az európai köztisztviselők számára előírt kötelező nyugdíjkorhatárt (65).

8.   Minimálisan megkövetelt képesítések, tapasztalat és nyelvtudás

A minimálisan megkövetelt képesítések és tapasztalat a következők:

A pályázónak az Európai Unió hivatalos nyelveinek egyikéből kiváló nyelvtudással, egy másik hivatalos nyelvből pedig kielégítő nyelvtudással kell rendelkeznie. A két nyelvből egy az OHIM öt hivatalos nyelvének egyike kell, hogy legyen, azaz spanyol, német, angol, francia vagy olasz.

9.   Egyéb képesítések

A pályázóknak ezenfelül az alábbi kritériumoknak kell megfelelniük:

Előnyt jelent:

10.   A pályázatok benyújtása

Csak a következő címre, és az alábbi feltételek szerint benyújtott pályázatok érvényesek:

A pályázatokat legkésőbb 2005.06.20. éjfélig, az alábbi dokumentumokat tartalmazó ajánlott küldeményként (a bélyeg a feladás dátumának bizonyítékaként szolgál majd) kell megküldeni:

A borítékon és minden levélen fel kell tüntetni a következő hivatkozást: AC/05/529/A*/PBoA.

A borítékot a következő megjegyzéssel kell ellátni: „Not to be opened by the mail service”.

11.   Kiválasztási eljárás

A kiválasztás a Hivatal igazgatótanácsának a felügyelete alatt zajlik.

A Hivatal elutasítja azon jelentkezők pályázatait, akik nem felelnek meg minden alapvető követelménynek, illetve nem rendelkeznek a minimálisan megkövetelt képesítésekkel és tapasztalattal.

Az eljárás egy későbbi szakaszában a pályázókat megkérik, hogy nyújtsanak be bizonyítékot azt illetően, hogy nem követtek el bűncselekményt, ill. nem találtattak bűnösnek bűncselekmény elkövetésében, valamint a meghatározott alapkövetelményekhez, a minimálisan megkövetelt képesítésekhez, tapasztalathoz és egyéb elvárt képesítésekhez kapcsolódó dokumentumokat, különösen:

Felhívjuk a pályázók figyelmét, hogy a dokumentális bizonyítékkal, így diplomák vagy foglalkoztatási igazolások másolataival nem igazolt képesítéseket és szakmai tapasztalatot nem vesszük figyelembe, amely a jelentkezés elutasításával járhat, függetlenül attól, hogy az eljárás melyik szakaszban van. Szintén nem vesszük figyelembe a korábbi pályázatok keretében benyújtott, illetve egy belső pályázó személyi aktájában meglévő dokumentális bizonyítékokat.

12.   További infromáció

További információ az alábbi címen érhető el:

----